**Ναύπακτος, 383**

**Αρ. Πρωτ: 16/12/2022**

**ΑΙΤΩΛΙΚΗ ΑΝΑΠΤΥΞΙΑΚΗ ΑΕ ΟΤΑ**

Ε.Ο. Αντιρρίου - Ναυπάκτου, κόμβος περιφερειακού

30020 Πλατανίτης Αντιρρίου

Τηλ: +30 26340 38110, fax: +30 26340 38552

email: [info@aitoliki.gr](mailto:info@aitoliki.gr)

**ΠΡΟΣΚΛΗΣΗ ΕΚΔΗΛΩΣΗΣ ΕΝΔΙΑΦΕΡΟΝΤΟΣ**

**Για ανάθεση σύνταξης πρότασης τοπικού προγράμματος LEADER, σύμφωνα με την πρόσκληση 2545/10-10-2022 (ΦΕΚ 5361/Β/17-10-2022)**

Περιεχόμενα

[1. ΠΕΡΙΓΡΑΦΗ ΤΟΥ ΕΡΓΟΥ 4](#_Toc122091170)

[2. ΣΤΟΙΧΕΙΑ ΣΥΜΒΑΣΗΣ 5](#_Toc122091171)

[3. ΠΡΟΫΠΟΘΕΣΕΙΣ ΣΥΜΜΕΤΟΧΗΣ – ΚΡΙΤΗΡΙΟ ΕΠΙΛΟΓΗΣ 7](#_Toc122091172)

[4. ΠΑΡΟΧΗ ΠΛΗΡΟΦΟΡΙΩΝ 7](#_Toc122091173)

[5. ΥΠΟΒΟΛΗ ΟΙΚΟΝΟΜΙΚΗΣ ΠΡΟΣΦΟΡΑΣ 7](#_Toc122091174)

[6. ΟΡΓΑΝΑ ΑΞΙΟΛΟΓΗΣΗΣ ΚΑΙ ΛΗΨΗΣ ΑΠΟΦΑΣΗΣ 8](#_Toc122091175)

[7. ΑΝΑΡΤΗΣΗ ΠΙΝΑΚΩΝ ΚΑΙ ΥΠΟΒΟΛΗ ΕΝΣΤΑΣΕΩΝ 8](#_Toc122091176)

[ΟΙΚΟΝΟΜΙΚΗ ΠΡΟΣΦΟΡΑ 10](#_Toc122091177)

Η ΑΙΤΩΛΙΚΗ ΑΝΑΠΤΥΞΙΑΚΗ Α.Ε. Ο.Τ.Α. έχοντας υπόψη:

1. Το Νόμο 2190/1920 περί Ανωνύμων Εταιρειών όπως τροποποιήθηκε και ισχύει με τον νόμο υπ’ αριθμ. 4548/2018 (ΦΕΚ 104/ 13-06-2018) «Αναμόρφωση του δικαίου των ανωνύμων εταιρειών».
2. Το ισχύον καταστατικό της ΑΙΤΩΛΙΚΗΣ ΑΝΑΠΤΥΞΙΑΚΗΣ Α.Ε. ΟΤΑ.
3. Τις γενικές αρχές της συνθήκης Ε.Κ. και ειδικότερα την αρχή της ίσης μεταχείρισης, της μη διάκρισης, της ισότητας των φύλων και της διαφάνειας.
4. Την με Αριθμ. Πρωτ. 2545/10-10-2022 Απόφαση του Υπουργού Αγροτικής Ανάπτυξης και Τροφίμων με τίτλο «Πρόσκληση υποβολής προτάσεων για την επιλογή στρατηγικών τοπικής ανάπτυξης με πρωτοβουλία τοπικών κοινοτήτων στο πλαίσιο της παρέμβασης Π3-77-4.1 «ΣΤΗΡΙΞΗ ΓΙΑ ΤΟΠΙΚΗ ΑΝΑΠΤΥΞΗ ΜΕΣΩ ΤΟΥ LEADER (ΤΑΠΤοΚ – ΤΟΠΙΚΗ ΑΝΑΠΤΥΞΗ ΜΕ ΠΡΩΤΟΒΟΥΛΙΑ ΤΟΠΙΚΩΝ ΚΟΙΝΟΤΗΤΩΝ) του στρατηγικού σχεδίου της Κοινής Αγροτικής Πολιτικής 2023-2027».
5. Το υπ’ αριθ. 293/14-12-2022 πρακτικό συνεδρίασης του Διοικητικού Συμβουλίου της ΑΙΤΩΛΙΚΗ ΑΝΑΠΤΥΞΙΑΚΗ Α.Ε Ο.Τ.Α. σχετικά με την έγκριση και δημοσιοποίηση της Πρόσκλησης Εκδήλωσης Ενδιαφέροντος για ανάθεση σύνταξης πρότασης τοπικού προγράμματος LEADER, σύμφωνα με την πρόσκληση 2545/10-10-2022 (ΦΕΚ 5361/Β/17-10-2022).

**ανακοινώνει**

ότι προτίθεται να αναθέσει σε εξωτερικό συνεργάτη/ανάδοχο την σύνταξη της πρότασης του τοπικού προγράμματος LEADER, σύμφωνα με την πρόσκληση 2545/10-10-2022 (ΦΕΚ 5361/Β/17-10-2022).

# 1. ΠΕΡΙΓΡΑΦΗ ΤΟΥ ΕΡΓΟΥ

Η εταιρεία στο πλαίσιο των σκοπών και των δραστηριοτήτων της διαχειρίζεται προγράμματα χρηματοδοτούμενα από εθνικούς και κοινοτικούς πόρους και προωθεί τοπικές αναπτυξιακές πρωτοβουλίες σε διάφορους τομείς.

Σε συνέχεια της υπ’ αριθμ. 2545/10-10-2022 (ΦΕΚ 5361/Β/17-10-2022) Υπουργικής Απόφασης του Υπουργού Αγροτικής Ανάπτυξης και Τροφίμων, η ΑΙΤΩΛΙΚΗ ΑΝΑΠΤΥΞΙΑΚΗ Α.Ε. Ο.Τ.Α. θα υποβάλλει τοπικό πρόγραμμα, με περιοχή παρέμβασης τους Δήμους Ναυπακτίας και Ι.Π. Μεσολογγίου.

Στο πλαίσιο αυτό και σύμφωνα με τα οριζόμενα στην προαναφερόμενη Υπουργική Απόφαση, το αντικείμενο της προς ανάθεση σύμβασης έχει ως ακολούθως:

1. Σύνταξη και υποβολή φακέλου Α (περιγραφή φορέα, περιοχή παρέμβασης, SWOT ANALYSIS και ιεράρχηση αναγκών σύμφωνα με το υπόδειγμα του παραρτήματος Ι της πρόσκλησης). Ειδικότερα, ο φάκελος Α αφορά τα κάτωθι:

* Περιγραφή υποψηφίου φορέα

Εταιρική σχέση / επίπεδο λήψης αποφάσεων / στελεχιακή δομή / εγκαταστάσεις / εξοπλισμός / προηγούμενη εμπειρία του υποψηφίου φορέα / λοιπά στοιχεία υποψηφίου φορέα.

* Περιγραφή περιοχής παρέμβασης

Σύντομη παρουσίαση περιοχής παρέμβασης / τεκμηρίωση της επιλογής της περιοχής παρέμβασης, συμπλήρωση σχετικών πινάκων.

* SWOT ANALYSIS

Η SWOT ANALYSIS θα παρουσιαστεί συνοπτικά με μορφή πίνακα ανά θεματικό στόχο και για κάθε στοιχείο της θα υπάρχει αναλυτική τεκμηριωμένη περιγραφή, η οποία θα στηρίζεται σε επίσημα στοιχεία, σε ανεπίσημα στοιχεία φορέων και σε στοιχεία που θα προκύψουν από τις διαβουλεύσεις με τους πολίτες και τους φορείς.

* Ανάλυση και ιεράρχηση αναγκών

Η ανάλυση και ιεράρχηση των αναγκών, βάσει των οποίων θα προκύψουν η στρατηγική, οι στόχοι και οι δράσεις του τοπικού προγράμματος. Η ιεράρχηση των αναγκών θα γίνει με την μεθοδολογία SWOT MATRIX ANALYSIS και την σχετική μήτρα συσχέτισης

* Ανάλυση αποτελεσμάτων ενεργειών διαβούλευσης

Συμπλήρωση πινάκων με τις ενέργειες διαβούλευσης και συνοπτική αναφορά στα αποτελέσματα των εν λόγω ενεργειών και στον τρόπο με τον οποίο λήφθηκαν υπόψη κατά το σχεδιασμό του τοπικού προγράμματος.

1. Σύνταξη και υποβολή φακέλου Β (Στρατηγική Τοπικής Ανάπτυξης, υποπαρεμβάσεις και χρηματοδοτικό πλάνο). Ειδικότερα, ο φάκελος Β αφορά τα κάτωθι:

* Στόχοι και στρατηγική τοπικού προγράμματος

Περιγραφή της στρατηγικής και των στόχων του τοπικού προγράμματος, οι οποίοι θα λαμβάνουν υπόψη τα αποτελέσματα της SWOT ANALYSIS και της διαβούλευσης. Η τοπική στρατηγική θα πρέπει να συσχετίζεται με τους θεματικούς στόχους, να έχει συμπληρωματικότητα με το ΣΣ ΚΑΠ, καθώς και τις λοιπές εθνικές, περιφερειακές και κοινοτικές στρατηγικές.

* Διαμόρφωση υπο – παρεμβάσεων τοπικού προγράμματος

Διαμόρφωση και συμπλήρωση τεχνικών δελτίων των υποπαρεμβάσων του τοπικού προγράμματος, λαμβάνοντας υπόψη τις υποκατηγορίες υποδράσεων, τους σχετικούς κανονισμούς, καθώς επίσης και την διασύνδεση των υποπαρεμβάσεων με την SWOT ANALYSIS.

* Χρηματοδοτικό πλάνο

Αποτύπωση του χρηματοδοτικού πλάνου του τοπικού προγράμματος και συμπλήρωση των απαιτούμενων πινάκων.

Για την υλοποίηση του έργου ο ανάδοχος υποχρεούται να συλλέξει οποιοδήποτε απαιτούμενο στοιχείο (π.χ. στατιστικά στοιχεία), ενώ η ΑΙΤΩΛΙΚΗ ΑΝΑΠΤΥΞΙΑΚΗ ΑΕ ΟΤΑ θα του παρέχει τα στοιχεία και τα δεδομένα της τοπικής στρατηγικής της τρέχουσας περιόδου.

# 2. ΣΤΟΙΧΕΙΑ ΣΥΜΒΑΣΗΣ

|  |  |
| --- | --- |
| **ΕΙΔΙΚΟΤΗΤΑ** | **Π.Ε. ΟΙΚΟΝΟΜΙΚΗΣ ΚΑΤΕΥΘΥΝΣΗΣ ή ΝΟΜΙΚΟ ΠΡΟΣΩΠΟ, ΠΟΥ Ο ΥΠΕΥΘΥΝΟΣ ΕΡΓΟΥ ΕΙΝΑΙ Π.Ε. ΟΙΚΟΝΟΜΙΚΗΣ ΚΑΤΕΥΘΥΝΣΗΣ** |
| **ΠΛΗΘΟΣ ΑΝΑΔΟΧΩΝ** | 1 |
| **ΑΝΤΙΚΕΙΜΕΝΟ ΣΥΜΒΑΣΗΣ** | Ότι περιγράφεται στην παράγραφο 1 «ΠΕΡΙΓΡΑΦΗ ΤΟΥ ΕΡΓΟΥ», της παρούσας πρόσκλησης, σε συνδυασμό με τα αναφερόμενα στην ΥΑ 2545/10-10-2022 (ΦΕΚ 5361/Β/17-10-2022). Σε περίπτωση τροποποίησης της προαναφερόμενης ΥΑ, λαμβάνεται υπόψη και η ενδεχόμενη τροποποίησή της. |
| **ΠΑΡΑΔΟΤΕΑ /ΧΡΟΝΙΚΑ ΠΛΑΙΣΙΑ** | **ΠΑΡΑΔΟΤΕΟ 1:** ο φάκελος Α συμπληρωμένος με όλα τα κεφάλαια και τα παραρτήματα αυτού θα πρέπει να έχει υποβληθεί ηλεκτρονικά στην υπηρεσία έως τις 22/2/2023 και ώρα 14:00  **ΠΑΡΑΔΟΤΕΟ 2:** ο φάκελος Β συμπληρωμένος με όλα τα κεφάλαια και τα παραρτήματα αυτού θα πρέπει να έχει υποβληθεί ηλεκτρονικά στην υπηρεσία έως τις 12/4/2023 και ώρα 14:00  Για κάθε ένα από τα προαναφερόμενα παραδοτέα, ο ανάδοχος θα ενημερώνει ανά 15θημερο από την υπογραφή της σύμβασης των Γενικό Διευθυντή της Αιτωλικής Αναπτυξιακής για την πορεία υλοποίησής τους. |
| **ΟΙΚΟΝΟΜΙΚΗ ΠΡΟΣΦΟΡΑ & ΔΙΚΑΙΟΛΟΓΗΤΙΚΑ** | Η οικονομική προσφορά του αναδόχου δεν δύναται να υπερβαίνει το ποσό των είκοσι χιλιάδων ευρώ (20.000,00€), συμπεριλαμβανομένου του Φ.Π.Α.  Ο εκάστοτε υποψήφιος υποχρεούται να υποβάλλει την οικονομική του προσφορά, σύμφωνα με το υπόδειγμα του ΠΑΡΑΡΤΗΜΑΤΟΣ Ι, της παρούσας πρόσκλησης, καθώς και το πτυχίο του (σ.σ. τα νομικά πρόσωπα υποβάλλουν το πτυχίο του υπευθύνου έργου). |
| **ΤΡΟΠΟΣ ΠΛΗΡΩΜΗΣ** | Η συμφωνηθείσα αμοιβή θα τιμολογηθεί από τον ανάδοχο και θα πληρωθεί από την ΑΙΤΩΛΙΚΗ ΑΝΑΠΤΥΞΙΑΚΗ μετά την παράδοση και αποδοχή των προβλεπόμενων παραδοτέων. Η ΑΙΤΩΛΙΚΗ ΑΝΑΠΤΥΞΙΑΚΗ διαθέτει το δικαίωμα να καταβάλει προκαταβολές στον ανάδοχο, τμηματικά και κατά την κρίση της, οι οποίες θα συμψηφιστούν στην τελική τιμολόγηση. |
| **ΤΟΠΟΣ ΕΡΓΑΣΙΑΣ** | Έδρα αναδόχου ή οπουδήποτε αλλού κρίνει ο ανάδοχος ότι διευκολύνεται στην εκτέλεση του έργου του. |
| **ΤΡΟΠΟΣ ΠΑΡΑΛΑΒΗΣ ΤΟΥ ΕΡΓΟΥ** | Αποδοχή του έργου από ΕΠΙΤΡΟΠΗ ΠΑΡΑΛΑΒΗΣ της ΑΙΤΩΛΙΚΗΣ ΑΝΑΠΤΥΞΙΑΚΗΣ ΑΕ ΟΤΑ |
| **ΑΝΟΙΓΜΑ ΠΡΟΣΦΟΡΩΝ** | Οι υποβαλλόμενες οικονομικές προσφορές θα ανοιχθούν την Παρασκευή 30/12/2022 και ώρα 14:00. Οι υποψήφιοι μπορούν να παραβρεθούν εφόσον το επιθυμούν. |
| **ΔΥΝΑΤΟΤΗΤΑ ΑΚΥΡΩΣΗΣ ΔΙΑΓΩΝΙΣΜΟΥ** | Η ΑΙΤΩΛΙΚΗ ΑΝΑΠΤΥΞΙΑΚΗ ΑΕ ΟΤΑ διατηρεί το δικαίωμα ακύρωσης του διαγωνισμού, σε οποιοδήποτε στάδιο του και για οποιοδήποτε λόγο. |

# 3. ΠΡΟΫΠΟΘΕΣΕΙΣ ΣΥΜΜΕΤΟΧΗΣ – ΚΡΙΤΗΡΙΟ ΕΠΙΛΟΓΗΣ

**3.1.** Δικαίωμα υποβολής οικονομικής προσφοράς έχουν φυσικά ή νομικά πρόσωπα, σύμφωνα με τα οριζόμενα στην παρούσα πρόσκληση.

**3.2** Οι υποψήφιοι παρέχουν τη συγκατάθεση τους για την εκ μέρους της ΑΙΤΩΛΙΚΗΣ ΑΝΑΠΤΥΞΙΑΚΗΣ ΑΕ ΟΤΑ επεξεργασία των δεδομένων προσωπικού χαρακτήρα που τους αφορούν. Οι Επεξεργασία των δεδομένων πραγματοποιείται σύμφωνα με τις διατάξεις του Καν. (εε) 679/2016 του ΕΚ και του Συμβουλίου (Γενικός Κανονισμός για την Προστασία Δεδομένων).

**3.3** Κριτήριο επιλογής του αναδόχου αποτελεί η οικονομικότερη προσφορά. Η οικονομική προσφορά θα συμπληρωθεί σύμφωνα με το επισυναπτόμενο υπόδειγμα (ΠΑΡΑΡΤΗΜΑ Ι), στην παρούσα πρόσκληση.

# 4. ΠΑΡΟΧΗ ΠΛΗΡΟΦΟΡΙΩΝ

Υπεύθυνη για τη διανομή της Πρόσκλησης Εκδήλωσης Ενδιαφέροντος και την παροχή πληροφοριών, τις εργάσιμες ημέρες και ώρες είναι η κα Παπαθανασίου Σπυριδούλα στο τηλέφωνα 2634038110.

Το υλικό της Πρόσκλησης Εκδήλωσης Ενδιαφέροντος είναι αναρτημένο στην ιστοσελίδα της ΑΙΤΩΛΙΚΗΣ ΑΝΑΠΤΥΞΙΑΚΗΣ ΑΕ ΟΤΑ ([www.aitoliki.gr](http://www.aitoliki.gr)), απ’ όπου μπορούν να το προμηθεύονται οι ενδιαφερόμενοι.

# 5. ΥΠΟΒΟΛΗ ΟΙΚΟΝΟΜΙΚΗΣ ΠΡΟΣΦΟΡΑΣ

Οι ενδιαφερόμενοι θα πρέπει να υποβάλλουν σφραγισμένο φάκελο με την οικονομικής τους προσφορά και το απαιτούμενο πτυχίο (ιδιοχείρως ή ταχυδρομικά ή με ταχυμεταφορά) στα γραφεία της ΑΙΤΩΛΙΚΗΣ ΑΝΑΠΤΥΞΙΑΚΗΣ ΑΕ ΟΤΑ (Κόμβος Περιφερειακού, Πλατανίτης Αντιρρίου, ΤΚ 30020), μέχρι την **Παρασκευή 30 Δεκεμβρίου 2022 και ώρα 13:00**, με την επισήμανση **«Να μην ανοιχθεί από την ταχυδρομική υπηρεσία ή τη γραμματεία». Ο εκάστοτε φάκελος συμμετοχής θα πρέπει να έχει πρωτοκολληθεί στην γραμματεία της εταιρείας έως την προαναφερόμενη ημερομηνία και ώρα.** Οι φάκελοι που δεν θα έχουν πρωτοκολληθεί στην γραμματεία της εταιρείας έως την προαναφερόμενη ημερομηνία και ώρα, αποκλείονται από την διαδικασία αξιολόγησης.

Οι φάκελοι συμμετοχής θα πρέπει να έχουν την ένδειξη ***«Πρόσκληση Εκδήλωσης Ενδιαφέροντος για ανάθεση σύνταξης πρότασης τοπικού προγράμματος LEADER, σύμφωνα με την πρόσκληση 2545/10-10-2022 (ΦΕΚ 5361/Β/17-10-2022)».***

# 6. ΟΡΓΑΝΑ ΑΞΙΟΛΟΓΗΣΗΣ ΚΑΙ ΛΗΨΗΣ ΑΠΟΦΑΣΗΣ

Η αξιολόγηση των υποψηφίων θα γίνει από Επιτροπή Αξιολόγησης και η λήψη της τελικής απόφασης θα γίνει από τα αρμόδια όργανα της ΑΙΤΩΛΙΚΗΣ ΑΝΑΠΤΥΞΙΑΚΗΣ ΑΕ ΟΤΑ.

# 7. ΑΝΑΡΤΗΣΗ ΠΙΝΑΚΩΝ ΚΑΙ ΥΠΟΒΟΛΗ ΕΝΣΤΑΣΕΩΝ

Μετά την κατάρτιση των πινάκων, η ΑΙΤΩΛΙΚΗ ΑΝΑΠΤΥΞΙΑΚΗΑ Α.Ε. Ο.Τ.Α. θα αναρτήσει τους πίνακες κατάταξης των υποψηφίων στην ιστοσελίδα της ([www.aitoliki.gr](http://www.aitoliki.gr)) και θα τον αποστείλει στα e-mails που θα έχουν δηλώσει οι υποψήφιοι στην αίτησή τους ή με ταχυμεταφορά στην διεύθυνση που θα έχουν δηλώσει ή θα τον παραδώσει ιδιοχείρως.

Κατά των πινάκων αυτών επιτρέπεται στους ενδιαφερόμενους η άσκηση ένστασης μέσα σε αποκλειστική προθεσμία πέντε (5) ημερών (υπολογιζόμενες ημερολογιακά), η οποία αρχίζει από την επόμενη ημέρα της ανάρτησής τους και της αποστολής τους στα e-mails των υποψηφίων. Η ένσταση κατατίθεται ή αποστέλλεται με συστημένη επιστολή στην ΑΙΤΩΛΙΚΗ ΑΝΑΠΤΥΞΙΑΚΗ Α.Ε. Ο.Τ.Α.

Πλατανίτης Αντιρρίου, 16/12/2022

Για την ΑΙΤΩΛΙΚΗ ΑΝΑΠΤΥΞΙΑΚΗ ΑΕ ΟΤΑ

O ΓΕΝΙΚΟΣ ΔΙΕΥΘΥΝΤΗΣ

Μιχαλόπουλος Χαράλαμπος

**ΠΑΡΑΡΤΗΜΑ Ι**

# ΟΙΚΟΝΟΜΙΚΗ ΠΡΟΣΦΟΡΑ

Προς την ΑΙΤΩΛΙΚΗ ΑΝΑΠΤΥΞΙΑΚΗ Α.Ε. Ο.Τ.Α.

***«Πρόσκληση Εκδήλωσης Ενδιαφέροντος για ανάθεση σύνταξης πρότασης τοπικού προγράμματος LEADER, σύμφωνα με την πρόσκληση 2545/10-10-2022 (ΦΕΚ 5361/Β/17-10-2022)».***

1. Προσωπικά/εταιρικά στοιχεία

*Ονοματεπώνυμο/Επωνυμία: …………………………………………………………………….………..*

*Πτυχίο (επισυνάπτεται):……………………………………………………………………………………..*

1. Στοιχεία αλληλογραφίας

*Οδός και αριθμός: …………………..………………………………………………………………………….*

*Πόλη: ……………………………………….……….…………………………………………………………………*

*Ταχυδρομικός κώδικας: ………………………………….……….………………………………………..*

*Αριθμός τηλεφώνου οικίας: ….…….……….………………… Κινητό: ..…..……………………*

*Ε-mail: ……………………………………….……….………………………………………………………………*

*ΑΦΜ:…………………………………………………………………………………………………………………….*

1. Ρητή δήλωση

Έχω μελετήσει την πρόσκληση εκδήλωσης ενδιαφέροντος «για ανάθεση σύνταξης πρότασης τοπικού προγράμματος LEADER, σύμφωνα με την πρόσκληση 2545/10-10-2022 (ΦΕΚ 5361/Β/17-10-2022)» και αποδέχομαι απόλυτα τους όρους και τις προϋποθέσεις της.

1. ΟΙΚΟΝΟΜΙΚΗ ΠΡΟΣΦΟΡΑ

|  |  |  |
| --- | --- | --- |
| **ΚΑΘΑΡΗ ΑΞΙΑ** | **ΦΠΑ** | **ΣΥΝΟΛΙΚΟ ΚΟΣΤΟΣ** |
|  |  |  |

ΥΠΟΓΡΑΦΗ ΥΠΟΨΗΦΙΟΥ

………………………………………………………………………………..

……..../……/2022